ai4bharat/Pralekha huggingface dataset:
பாதுகாப்பு அமைச்சகம்
இந்திய கடற்படையின் முதல் பயிற்சிப் பிரிவு 4 நாள் பயணமாக இலங்கைச் செல்கிறது
இந்திய கடற்படையில் முதல் பயிற்சிப் பிரிவில் உள்ள இந்திய கடற்படைக் கப்பல்களான சுஜாதா, மகர், சர்துல், சுதர்ஷினி, தாரங்கினி மற்றும் கடலோர பாதுகாப்புப் படைக் கப்பல் விக்ரம் ஆகியவை அக்டோபர் 24ம் தேதி முதல் 28ம் தேதி வரை இலங்கைக்கு 4 நாள் பயணம் மேற்கொள்கின்றன. வெளிநாட்டில் கடற்படை அதிகரிகளின் 100 மற்றும் 101-வது ஒருங்கிணைந்த பயிற்சிக்காக இந்த கப்பல்கள் சென்றுள்ளன.
இந்தியப் பெருங்கடல் பிராந்தியத்தில் உள்ள பல்வேறு நாடுகளின் சமூக-அரசியல் மற்றும் கடல்சார் அம்சங்களை தெரியப்படுத்துவதன் மூலம் இளம் அதிகாரிகளின் அனுபவங்களை விரிவுபடுத்துவதை இந்தப் பயிற்சி நோக்கமாகக் கொண்டுள்ளது. இதன் மூலம் வெளிநாடுகளுடன் நட்புறவு மேம்படும்.
இந்திய கடற்படையின் தெற்கு கட்டுப்பாட்டு மைய தலைமை அதிகாரி வைஸ் அட்மிரல் ஏ.கே.சாவ்லா தலைமையில் இந்த கப்பல்கள் பயிற்சிக்கு செல்கின்றன. வெளிநாடுகளைச் சேர்ந்த கடற்படையினருக்கு கடந்த 40 ஆண்டுகளுக்கு மேலாக இந்திய கடற்படை பயிற்சி அளித்து வருகிறது. தற்போதுவரை, இலங்கையைச் சேர்ந்த கடற்படை அதிகாரிகள் மற்றும் வீரர்கள், இந்திய கடற்படையின் தெற்கு கட்டுப்பாட்டு மையங்களில் பயிற்சி பெற்று வருகின்றனர்.
இந்த 4 நாள் இலங்கைப் பயணத்தில், இந்திய கடற்படையின் மகர் மற்றும் சர்துல் ஆகிய கப்பல்கள் 101-வது பயிற்சிப் பிரிவினருடன் கொழும்பு செல்கின்றன. சுஜாதா, சுதர்ஷினி, தாராங்கினி மற்றும் கடலோர பாதுகாப்புப் படைக் கப்பல் விக்ரம் ஆகியவை 100-வது பயிற்சிப் பிரிவினருடன் திரிகோணமலை செல்கின்றன. இருநாட்டு கடற்படைகளின் செயல்திறனை அதிகரிக்கும் வகையில், பலவிதப் பயிற்சிகளை மேற்கொள்ளத் திட்டமிடப்பட்டுள்ளன. பயிற்சியில் ஈடுபடும் அவைருக்கும் இரண்டு டோஸ் கொவிட் தடுப்பூசிகள் செலுத்தப்பட்டுள்ளன மற்றும் கொவிட்-19 பரிசோதனைகளும் செய்யப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766058
(Visitor Counter : 173
எஃகுத்துறை அமைச்சகம்
தற்சார்பு இந்தியாவின் உருவாக்கத்தில் உலோகங்கள் மற்றும் சுரங்கத் துறைகள் முக்கிய பங்கு வகிக்கலாம்: மத்திய அமைச்சர் திரு தர்மேந்திர பிரதான்
தற்சார்பு இந்தியாவின் உருவாக்கத்தில் உலோகங்கள் மற்றும் சுரங்கத் துறைகள் முக்கிய பங்கு வகிக்கலாம் என்று மத்திய பெட்ரோலியம் மற்றும் இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் தெரிவித்துள்ளார்.
58-வது தேசிய உலோகவியலாளர் தினம் மற்றும் இந்திய உலோகக் கழகத்தின் 74-வது ஆண்டு தொழில்நுட்பக் கூட்டத்தில் கலந்துகொண்டு பேசிய அவர், துடிப்பான மற்றும் வளர்ந்துவரும் இந்தத் துறை, ஏராளமான ஆற்றல் வளங்களைப் பெற்றுள்ளதுடன் நாட்டின் பொருளாதார வளர்ச்சிக்கும் உகந்ததாக விளங்குகிறது என்று தெரிவித்தார்.
சிறப்பு எஃகுக்கு உற்பத்தியுடன் கூடிய ஊக்கத் தொகையை அரசு அறிவித்திருப்பதாகவும், இந்த மிகப்பெரும் சீர்திருத்தத்தின் மூலம் உள்நாட்டு தயாரிப்புகள் பெரிதும் வளர்ச்சி அடையும் என்றும் திரு. பிரதான் தெரிவித்தார்.
இந்த சிறப்பான முன்முயற்சியை முழுதும் பயன்படுத்திக்கொண்டு நாட்டில் புதிய தயாரிப்பு சூழலியலை உருவாக்குமாறு தொழில் துறையினருக்கு அமைச்சர் அழைப்பு விடுத்தார்.
அபரிமிதமான தாது வளங்கள் நாட்டில் இருப்பதாகவும் அவர் கூறினார்.
இந்தியாவின் இயற்கை வளங்கள் குடிமக்களுக்கே உரியது என்பதில் அரசு மிகத் தெளிவாக இருப்பதாக அவர் குறிப்பிட்டார்.
“இயற்கை வளங்களின் ஒதுக்கீட்டிற்கு வெளிப்படையான, பொறுப்புத் தன்மையுடன் கூடிய முறையை நாங்கள் பின்பற்றினோம்” என்று அவர் கூறினார்.
2021-ஆண்டு நிதிநிலை அறிக்கை, எப்போதும் இல்லாத வகையில் வளர்ச்சிக்கு உகந்ததாக உள்ளது என்று கூறிய திரு பிரதான், எதிர்காலத்திற்குத் தேவையான உள்கட்டமைப்பை உருவாக்குவதில் அதிக கவனம் செலுத்தப்பட்டுள்ளதாகத் தெரிவித்தார்.
மேம்பட்ட எஃகுகள் மற்றும் உலோகக்கலவைகள் துறையின் தேவைகளை உள்நாட்டிலேயே பூர்த்தி செய்யவும், ஏற்றுமதிகளை அதிகரிக்கவும், அறிவுசார் சொத்துரிமை மற்றும் தொழில்நுட்பத்தை மேம்படுத்த வேண்டும் என்றும் அமைச்சர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700414
(Visitor Counter : 95
ஆயுஷ்
மருத்துவ தாவரங்களின் சாகுபடியை ஊக்குவிப்பதற்காக என் எம் ப்பி பி மற்றும் சி எஸ் ஐ ஆர் - என் பி ஆர் ஐ இடையே புரிந்துணர்வு ஒப்பந்தம்
இந்தியாவில் மருத்துவ தாவரங்களின் சாகுபடி மற்றும் விளைச்சலை ஊக்குவிப்பதற்கான கூட்டு முயற்சிகளுக்காக தேசிய மருத்துவ தாவர வாரியம்  மற்றும் தேசிய தாவரவியல் ஆராய்ச்சி நிறுவனம்  இடையே புரிந்துணர்வு ஒப்பந்தம் ஒன்று ஜூன் 4 அன்று கையெழுத்தானது.
என் எம் ப்பி பி-யால் அடையாளம் காணப்பட்ட மருத்துவ தாவரங்கள் மற்றும் மூலிகைகளின் தரமான சாகுபடி பொருட்களின் மேம்பாடு, அவற்றுக்கான மையங்களை நிறுவுவதல், ஊக்குவிப்பு, சரியான மருத்துவ தாவரங்களை பல்வேறு வேளாண்-பருவநிலை மண்டலங்களில் விளைவித்தல் ஆகியவற்றுக்கு இந்த புரிந்துணர்வு ஒப்பந்தம் வழி வகுக்கும்.
ஜெர்ம்பிளாஸம் சேகரிப்பு/பாதுகாப்பு மற்றும் நாற்றுப்பண்ணை மற்றும் விதை வங்கிகள்/மரபணு வங்கிகளின் நிறுவுதலுக்கான அதிக வர்த்தக மதிப்புள்ள மருத்துவ தாவர வகைகளை கண்டறிவதற்கு இந்த கூட்டின் மூலம் சி எஸ் ஐ ஆர் - என் பி ஆர் ஐ-க்கு என் எம் ப்பி பி ஆதரவளிக்கும்.
ஆயுஷ் அமைச்சகத்தின் கீழ் இயங்கும் என் எம் ப்பி பி, மருத்துவ தாவரங்கள் குறித்த அனைத்து விஷயங்களையும் ஒருங்கிணைக்கவும், அவற்றின் வர்த்தகம், ஏற்றுமதி, பாதுகாப்பு மற்றும் சாகுபடி ஆகியவை குறித்த கொள்கைகள் மற்றும் திட்டங்களுக்கு ஆதரவளிக்கவும் பணியாற்றுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1724700
பாதுகாப்பு அமைச்சகம்
இந்திய கடற்படை கிழக்கு பிரிவின் பொன்விழா கொண்டாட்டங்கள்
இந்திய கடற்படையின் கிழக்கு பிரிவு தனது பொன்விழாவை 06 மற்றும் 07 ஏப்ரல் 2022 அன்று விசாகப்பட்டினத்தில் பல நிகழ்வுகளுடன் கொண்டாடியது.
மலரஞ்சலி செலுத்தும் விழா, 'கிழக்கு கடல்சார் பகுதியில் வளர்ந்து வரும் சவால்கள் - கடற்படை கிழக்கு பிரிவின் எதிர்கால தயார்நிலை' என்ற கருப்பொருளிலான கருத்தரங்கு, விருது வழங்கும் விழா மற்றும் கடற்படை பணியாளர்கள் மற்றும் அவர்களது குடும்பத்தினருடன் கலந்துரையாடல் ஆகியவை கொண்டாட்டங்களின் முக்கிய சிறப்பம்சங்களாகும்.
பொன்விழா கொண்டாட்டங்களின் ஒரு பகுதியாக, கடற்படை கிழக்கு பிரிவு 1971-ல் உருவானது முதல் அதன் தற்போதைய உயர்ந்த நிலை வரையிலான அதன் வளர்ச்சியை உள்ளடக்கிய ஆவணப்படமும் திரையிடப்பட்டது.
பதினான்கு முன்னாள் கடற்படைத் தளபதிகள், கொடி அதிகாரிகள், அதிகாரிகள், மாலுமிகள் மற்றும் அவர்களது குடும்பத்தினர் ஏராளமானோர் இந்நிகழ்ச்சிகளில் கலந்து கொண்டனர்.
கடற்படை கிழக்கு பிரிவு 2021-22-ம் ஆண்டில் செய்த சாதனைகள் மற்றும் சிறப்பான செயல்களை அங்கீகரிக்கும் கடற்படை விருதுகள் விழா 2022 பொன்விழா கொண்டாட்டங்களுடன் இணைந்து 07 ஏப்ரல் 2022 அன்று நடைபெற்றது.
ரியர் அட்மிரல் சஞ்சய் பல்லா ஏற்பாடு செய்த விருது வழங்கும் விழாவிற்கு கடற்படைத் தளபதி அட்மிரல் ஆர் ஹரி குமார் தலைமை வகித்தார். கிழக்கு கடற்படையின் சிறந்த கப்பலாக ஐஎன்எஸ் ஷிவாலிக் தேர்வு செய்யப்பட்டது. ஐஎன்எஸ் காட்மட் சிறந்த கொர்வெட் வகை போர் கப்பலாக தேர்ந்தெடுக்கப்பட்டது, மேலும் ஐஎன்எஸ் சத்புரா மற்றும் ஐஎன்எஸ் கோராவுக்கு கூட்டாக ‘மோஸ்ட் ஸ்பிரிட்டட் ஷிப்’ கோப்பை வழங்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815257
பிரதமர் அலுவலகம்
வாரணாசியில் கட்டுமானத்தில் இருந்த மேம்பாலம் இடிந்து விழுந்ததில் உயிரிழந்தவர்கள் குடும்பத்தினருக்கு பிரதமர் கருணைத் தொகையை பிரதமர் தேசிய நிவாரண நிதியிலிருந்து அறிவித்தார்
வாரணாசியில் 2018 மே 15 ஆம் தேதி கட்டுமானத்தில் இருந்த மேம்பாலம் இடிந்து விழுந்ததில் உயிரிழந்தவர்கள் குடும்பத்தினருக்கு பிரதமர் திரு நரேந்திர மோடி, தலா ரூ.2 லட்சம் கருணைத் தொகையை பிரதமர் தேசிய நிவாரண நிதியிலிருந்து அறிவித்தார்.
இந்த விபத்தில் பலத்த காயம் அடைந்தவர்களுக்கு தலா ரூ.50 ஆயிரம் வழங்குவதற்கும் பிரதமர் ஒப்புதல் அளித்துள்ளார்.
(Visitor Counter : 77
பொருளாதார விவகாரங்களுக்கான மத்திய அமைச்சரவைக் குழு
2022-க்குள் உயர் கல்வித் துறையில் கட்டமைப்பு வசதி மற்றும் நடைமுறைகளை மேம்படுத்த மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில், 2022-க்குள் உயர் கல்வித் துறையில் கட்டமைப்பு வசதி மற்றும் நடைமுறைகளை மேம்படுத்த ஏதுவாக, உயர் கல்வி நிதியுதவி முகமையின் முதலீட்டை ரூ.10,000 கோடி அளவுக்கு உயர்த்தி, ரூ.1,00,000 கோடி திரட்டுவதற்கான திட்டத்திற்கு அனுமதியளிக்கப்பட்டது.
விவரம்:
2014-க்கு பிறகு ஏற்படுத்தப்பட்டு, குறைவான சொந்த நிதி ஆதாரங்களை கொண்ட மத்திய பல்கலைக்கழகங்கள், எய்ம்ஸ், கேந்திரிய வித்யாலயா போன்ற மருத்துவக் கல்வி நிறுவனங்கள் / பள்ளிக் கல்வி நிறுவனங்களில் பல்வேறு வசதிகளை ஏற்படுத்த ஏதுவாக, உயர் கல்வி நிதியுதவி அமைப்பின் மூலமாக கீழ்காணும் ஐந்து வழிமுறைகளுக்கும் கடன் தொகையின் அசலை திருப்பிச் செலுத்துவதற்குமான நடைமுறைகளுக்கு பொருளாதார விவகாரங்களுக்கான அமைச்சரவைக் குழு அனுமதி அளித்துள்ளது.
- 10 ஆண்டுகளுக்கு மேற்பட்ட தொழில்நுட்பக் கல்வி நிறுவனங்கள்: அந்தந்த அமைப்புகளால் திரட்டப்படும் பட்ஜெட் நிதி ஆதாரங்கள் மூலமாக, அசல் தொகை முழுவதையும், திருப்பிச் செலுத்துதல்.
- 2008 முதல் 2014 வரை தொடங்கப்பட்ட தொழில்நுட்பக் கல்வி நிறுவனங்கள்: அசல் தொகையில் 25 சதவீதத்தை சொந்த நிதி ஆதாரங்கள் மூலமாகவும், எஞ்சிய அசல் தொகையை அரசிடமிருந்து பெறும் நிதி மூலமாகவும் திருப்பிச் செலுத்தவேண்டும்.
மத்திய பல்கலைக்கழகங்கள்
- 2014-க்கு முன்பாக ஏற்படுத்தப்பட்டவை: அசல் தொகையில் 10 சதவீதத்தை சொந்த நிதி ஆதாரங்கள் மூலமாகவும், எஞ்சிய தொகையை அரசிடமிருந்து பெறும் நிதி மூலமாகவும், திருப்பிச் செலுத்தவேண்டும்.
- புதிதாக தொடங்கப்பட்ட நிறுவனங்கள்: நிரந்தர வளாகங்கள் கட்டுமானப் பணிக்கு நிதி அளித்தல்: அசல் மற்றும் வட்டி உள்ளிட்ட ஒட்டுமொத்த கடனுக்கான நிதி அரசு நிதியுதவியாக வழங்கப்படும்.
- இதர கல்வி நிறுவனங்கள் மற்றும் சுகாதார அமைச்சகத்தின் நிதியுதவி பெறும் நிறுவனங்கள்: புதிதாக அமைக்கப்படும் அனைத்து எய்ம்ஸ் மற்றும் இதர மருத்துவக் கல்வி நிறுவனங்கள், கேந்திரிய வித்யாலயா / நவோதயா வித்யாலயா ஆகியவற்றுக்கு தொடர்புடைய துறை / அமைச்சகம், அசல் மற்றும் வட்டித் தொகையை திருப்பிச் செலுத்துவதற்கு உரிய நிதியை வழங்குவதை உறுதிசெய்யும்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
===============
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
சிறுதானிய உணவை ஊக்குவிக்கும் வகையில் மத்திய பாதுகாப்புத்துறை மற்றும் எஃப்எஸ்எஸ்ஏஐ இடையே புரிந்துணர்வு ஒப்பந்தம் கையெழுத்து
ராணுவத்தினரிடையே சிறுதானியப் பயன்பாடு மற்றும் ஆரோக்கியமான உணவு முறைகளை ஊக்குவிக்கும் வகையில், மத்திய பாதுகாப்புத்துறை அமைச்சர் ராஜ்நாத் சிங் மற்றும் மத்திய சுகாதாரத்துறை அமைச்சர் மன்சுக் மாண்டவியா முன்னிலையில், மத்திய பாதுகாப்பு அமைச்சகம் மற்றும் இந்திய உணவு பாதுகாப்பு மற்றும் தர நிர்ணய ஆணையம் இடையே புரிந்துணர்வு ஒப்பந்தம் புதுதில்லியில் கையெழுத்தானது. மேலும், சிறுதானியத்தின் நுகர்வை ஊக்குவிக்கும் வகையில் அதன் நன்மைகள் குறித்து விளக்கும் புத்தகத்தை இரு அமைச்சர்களும் வெளியிட்டனர்.
இந்த புரிந்துணர்வு ஒப்பந்தத்தில் பாதுகாப்பு அமைச்சகத்தின் சார்பில் லெப்டினன்ட் ஜெனரல் ப்ரீத் மொஹிந்தெரா சிங்கும், இந்திய உணவு பாதுகாப்பு மற்றும் தர நிர்ணய ஆணையத்தின் சார்பில் அதன் நிர்வாக இயக்குனர் திருமதி இனோஷி சர்மாவும் கையெழுத்திட்டனர். மத்திய பாதுகாப்புத்துறையின் கீழ் இயங்கும் மெஸ், கேன்டீன்கள் மற்றும் பிற உணவு விற்பனை நிலையங்களில் சிறுதானியத்தால் தயாரிக்கப்பட்ட உணவு வகைகளை அறிமுகப்படுத்த இந்த புரிந்துணர்வு ஒப்பந்தம் வழி வகுக்கும்.
ராணுவ வீரர்கள் எதிர்கொள்ளும் சவால்கள் மற்றும் மாறுபட்ட தட்பவெப்ப நிலைகளில் அவர்கள் பணிபுரிய வேண்டிய சூழல் போன்றவை காரணமாக அவர்கள் உட்கொள்ளும் உணவு ஊட்டசத்து கொண்டதாக இருக்க வேண்டியது அவசியமாகிறது. சிறுதானிய உணவுகளை அளிப்பதன் மூலம் ராணுவ வீரர்களுக்கு ஊட்டச்சத்து மிக்க உணவை அளிப்பதை உறுதி செய்ய முடியும்
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1939187
புதிய மற்றும் புதுப்பிக்கத்தக்க எரிசக்தி அமைச்சகம்
8521 மெகாவாட் திறன் கொண்ட 11 சோலார் பூங்காக்கள் கட்டி முடிக்கப்பட்டுள்ளன, 7 சோலார் பூங்காக்கள் பகுதியளவில் கட்டி முடிக்கப்பட்டுள்ளன: மத்திய மின் துறை அமைச்சர் திரு. ஆர்.கே. சிங்
சூரிய ஒளிப் பூங்காக்கள் மற்றும் அல்ட்ரா மெகா மின் திட்டங்களை மேம்படுத்தும் திட்டத்தை மத்திய அரசு செயல்படுத்தி வருகிறது.
இத்திட்டத்தின் கீழ், நாடு முழுவதும் 12 மாநிலங்களில் 37,990 மெகாவாட் திறன் கொண்ட 50 சோலார் பூங்காக்களுக்கு அரசு ஒப்புதல் அளித்துள்ளது. இந்த அனுமதியின் மூலம், 8521 மெகாவாட் திறன் கொண்ட 11 சூரிய ஒளிப் பூங்காக்களும், 3985 மெகாவாட் திறன் கொண்ட 7 சூரிய ஒளிப் பூங்காக்களும் கட்டி முடிக்கப்பட்டுள்ளன. இந்த பூங்காக்களில், 10,237 மெகாவாட் திறன் கொண்ட சோலார் திட்டங்கள் உருவாக்கப்பட்டுள்ளன
சோலார் பார்க் திட்டத்திற்கு தற்போது 2026மார்ச்31 வரை காலக்கெடு உள்ளது.
இத்தகவலை மத்திய புதிய புதுப்பிக்கத்தக்க எரிசக்தி மற்றும் மின்துறை அமைச்சர் ஆர்.கே.சிங் மக்களவையில் இன்று எழுத்துப்பூர்வமாக அளித்த பதிலில் தெரிவித்தார்.
-----
(PKV/KRS
(Visitor Counter : 59
பாதுகாப்பு அமைச்சகம்
ஹிந்துஸ்தான் டர்போ பயிற்சி எச்.டி.டி-40 விமானத்தில் பறந்த விமானப்படை துணை தளபதி
பெங்களூருவில் இந்துஸ்தான் டர்போ பயிற்சி விமானம் - 40  என்ற அடிப்படை பயிற்சி விமானத்தில் விமானப்படை துணைத் தளபதி ஏர் மார்ஷல் அசுதோஷ் தீட்சித் இன்று பறந்தார். இந்துஸ்தான் ஏரோநாட்டிக்ஸ் லிமிடெட்  தயாரித்துள்ள இந்த விமானம் எச்ஏஎல்லின் விமான ஆராய்ச்சி மற்றும் வடிவமைப்பு மையத்தால் உள்நாட்டில் வடிவமைக்கப்பட்டு உருவாக்கப்பட்டுள்ளது, மேலும் இது இந்திய ஆயுதப்படைகளின் பயிற்சி தேவைகளை அடிப்படையாகக் கொண்டது.
எச்.டி.டி-40 ஒரு முழுமையான ஏரோபேடிக் விமானமாகும், இது நான்கு பிளேடுகள் கொண்ட டர்போ-பிராப் இயந்திரத்தால் இயக்கப்படுகிறது. அதிநவீன கண்ணாடி காக்பிட், நவீன ஏவியோனிக்ஸ் மற்றும் ஜீரோ-ஜீரோ எஜெக்ஷன் இருக்கை உள்ளிட்ட சமீபத்திய பாதுகாப்பு அம்சங்கள் இதில் பொருத்தப்பட்டுள்ளன. பயிற்சியாளர் அதிகபட்சமாக மணிக்கு 450 கிலோமீட்டர் வேகமும், அதிகபட்ச சேவை உச்சவரம்பு 6 கிலோமீட்டர்களும் கொண்டது. எச்.டி.டி-40 முதன்முதலில் 31 மே 2016 அன்று பறந்தது மற்றும் 06 ஜூன் 2022 அன்று கணினி அளவிலான சான்றிதழைப் பெற்றது. முழு விமானத்திற்கான இராணுவ வான் தகுதி மற்றும் சான்றிதழ் மையத்தின் ஒப்புதல் அளிப்பதற்கான நடைமுறை இப்போது நடைபெற்று வருகிறது.
70 விமானங்களை வழங்குவதற்காக இந்திய விமானப்படை, எச்ஏஎல் உடன் ஒரு ஒப்பந்தத்தில் கையெழுத்திட்டது, இந்த விமானங்களை படையில் சேர்க்கும் பணி 15 செப்டம்பர் 2025 முதல் 15 மார்ச் 2030 வரை தொடரும். எச்.டி.டி-40 இந்திய ஆயுதப்படைகளின் ஏபி-இனிடியோ விமானிகளின் பயிற்சியின் தரத்தை மேம்படுத்தும். இந்தக் கொள்முதலில் விமானத்திற்கான முழு மிஷன் சிமுலேட்டரும் அடங்கும், இது வான்வழி பயிற்சிக்கு துணையாக இருக்கும், இது விமானிகள் கள அளவில் வெவ்வேறு பயிற்சிகளை மேற்கொள்ள அனுமதிக்கும்.
'தற்சார்பு இந்தியா' என்ற அரசின் தொலைநோக்குப் பார்வைக்கு ஏற்ப பாதுகாப்பு மற்றும் விமானப் போக்குவரத்துத் துறையில் அதிக தற்சார்பை அடைவதற்கான மற்றொரு படியாக எச்.டி.டி-40 உள்ளது.
பிரதமர் அலுவலகம்
பிரதமர் திரு.நரேந்திர மோடி, வியட்நாம் கம்யூனிஸ்ட் கட்சி பொதுச் செயலாளர் திரு.என்குவென் பு ட்ராங் உடன் தொலைபேசி வாயிலாக உரையாடல்
பிரதமர் திரு.நரேந்திர மோடி, இன்று  வியட்நாம் கம்யூனிஸ்ட் கட்சி பொதுச் செயலாளர் திரு.என்குவென் பு ட்ராங்-ஐ தொலைபேசி வாயிலாக தொடர்புகொண்டு உரையாடினார்.
இந்தியா – வியட்நாம் இடையே தூதரக உறவு ஏற்பட்டு இந்த ஆண்டுடன் 50 ஆண்டுகள் நிறைவடைவதைக் கொண்டாடுவதையொட்டி, இரு தலைவர்களும், வாழ்த்துகளைப் பரிமாறிக் கொண்டனர். 2016-ல் பிரதமர் வியட்நாம் சென்றபோது, இந்தியா – வியட்நாம் இடையே ஏற்படுத்தப்பட்ட விரிவான ராணுவ ஒத்துழைப்பின்கீழ், பல்வேறு ஒத்துழைப்புகளும் வேகமாக வளர்ச்சி அடைந்து வருவது குறித்தும் மனநிறைவு தெரிவித்தனர்.
இந்தியாவின் கிழக்கை உற்று நோக்குங்கள் கொள்கை மற்றும் இந்தோ-பசிபிக் தொலைநோக்குத் திட்டத்தில் வியட்நாம் முக்கியத் தூணாக திகழ்வதை சுட்டிக்காட்டிய பிரதமர், தற்போது மேற்கொள்ளப்பட்டுவரும் இருதரப்பு முன்முயற்சிகளை விரைவுபடுத்தப் பாடுபடுவதுடன், இருதரப்பு நட்புறவை விரிவுபடுத்துவதற்கான வாய்ப்புகளை ஆராய வேண்டியதன் அவசியத்தையும் வலியுறுத்தினார்.
இந்தியாவின் மருந்து மற்றும் வேளாண் விளைபொருட்களுக்கு வியட்நாமில் சந்தைப்படுத்துவதற்கான மேலும் வசதி செய்யுமாறும் பிரதமர் கேட்டுக் கொண்டார்.
இரு நாடுகளிடையேயான வரலாற்று மற்றும் நாகரீக ரீதியான பிணைப்புகளை சுட்டிக்காட்டிய பிரதமர், வியட்நாமில் சாம் நினைவுச் சின்னத்தை மீட்டுருவாக்கியதில் இந்தியாவின் பங்களிப்பு குறித்தும் மகிழ்ச்சி தெரிவித்தார்.
இரு நாடுகளிடையேயான ராணுவ ஒத்துழைப்புகளை விரிவுபடுத்தவும் இரு தலைவர்களும் ஒப்புக் கொண்டனர்.
உக்ரைன் நிலவரம் மற்றும் தெற்கு சீன கடல் பிரச்சினை உள்ளிட்ட பிராந்திய மற்றும் சர்வதேச விவகாரங்கள் குறித்தும் அவர்கள் கருத்துக்களை பரிமாறிக் கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி வழங்கலின் முன்னேற்றத்தை 19 மாநிலங்களுடன் மத்திய சுகாதார அமைச்சர் ஆய்வு செய்தார்
அனைத்து முக்கிய மாநிலங்களின் முதன்மை செயலாளர்கள் மற்றும் திட்ட இயக்குநர்களுடன்  இன்று கலந்துரையாடிய மத்திய சுகாதாரம் மற்றும் குடும்ப நலம் அமைச்சர் டாக்டர் மன்சுக் மாண்டவியா, இந்த மாநிலங்களில் கொவிட்-19 தடுப்பூசி வழங்கல் நடவடிக்கையின் முன்னேற்றத்தை ஆய்வு செய்தார்.
100 கோடி டோஸ்களை வழங்குவதே இந்தியாவின் கொவிட் -19 தடுப்பூசி பயணத்தின் உடனடி மைல்கல் என்பதை அவர் சுட்டிக் காட்டினார். 94 கோடி தடுப்பூசி மருந்துகளை இந்தியா இதுவரை வழங்கியுள்ளது.
புனிதம், மகிழ்ச்சி மற்றும் பெரும் கூட்டங்கள் பண்டிகைகளின் அடையாளமாக உள்ளதாக குறிப்பிட்ட டாக்டர் மாண்டவியா, கொவிட் கட்டுப்பாடுகளை கடைப்பிடிக்காவிட்டால், கொவிட்-19 தொற்று கட்டுப்படுத்தல் நடவடிக்கை கேள்விக்குறியாகி விடும் என்றார். “கொவிட் விதிமுறைகளை மிகவும் கண்டிப்பாக பின்பற்றுவதும், தடுப்பூசி வழங்கலை துரிதப்படுத்துவதுமே இதற்கான இரட்டை தீர்வாகும்,” என்று அவர் கூறினார்.
மாநிலங்களுக்கு ஏற்கனவே வழங்கப்பட்ட வழிகாட்டுதல்கள் குறித்து கூட்டத்தில் வலியுறுத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762424
ரெயில்வே அமைச்சகம்
உலக பாரம்பரிய தினத்தில், ரயில்வே வாரியத்தின் தலைவர் மற்றும் IRCTC நிறுவனத்தின் தலைமை செயல் அதிகாரியுடன் இணைந்து தேசிய ரயில் அருங்காட்சியகத்திற்கான ஆன்லைன் பயணச்சீட்டு முறையை அறிமுகப்படுத்தினர்
ரயில்வே அமைச்சகம், இந்திய ரயில்வே கேட்டரிங் மற்றும் டூரிசம் கார்ப்பரேஷன் லிமிடெட்  நிறுவனத்துடன் இணைந்து தேசிய ரயில் அருங்காட்சியகத்திற்கான இணையதள பயணச்சீட்டு முறையை அறிமுகப்படுத்துவதாக அறிவித்துள்ளது. உலக பாரம்பரிய தினத்தையொட்டி தேசிய ரயில் அருங்காட்சியகத்திற்கான இணையதள பயணச்சீட்டு முறையை ரயில்வே வாரியத் தலைவர் மற்றும் தலைமை செயல் அதிகாரி திரு.வி.கே.திரிபாதி ரயில்வே வாரிய செயலாளர் திரு ஆர்.என். சிங்,முன்னிலையில் இன்று தொடங்கி வைத்தார்.
தேசிய ரயில் அருங்காட்சியகம், இந்திய இரயில்வேயின் 169 வருட பாரம்பரிய பாரம்பரியத்தை பிரதிபலிக்கிறது. ரயில்வே வளாகத்தின், விரிவான வெளிப்புற கேலரியில் பலவிதமான நீராவி, டீசல் மற்றும் மின்சார இன்ஜின்கள் மற்றும் அதிநவீன சொகுசு வசதிகள் கொண்ட பெட்டிகள், வேகன்கள், வண்டிகள், கவச ரயில்கள், ரயில் கார்கள் மற்றும் ஒரு டர்ன்டேபிள் ஆகியவற்றின் கவர்ச்சிகரமான சேகரிப்புகள் உள்ளன. உள்ளரங்கில் உள்ள கேலரியில் கலந்துரையாடல், ஆரம்பகால போக்குவரத்து முறைகள் தொடர்பான காட்சிகள் மற்றும் மாதிரிகள் ஆகியவை காட்சிப்படுத்தப்பட்டுள்ளன. ஜாய் மற்றும் டாய் ரயில் சவாரி, முப்பரிமாண மெய்நிகர் கோச் சவாரி, நீராவி, டீசல் மற்றும் எலக்ட்ரிக் என்ஜின் சவாரி என பல்வேறு சவாரிகள் உள்ளன.
ஒரே தேசமாக இந்தியாவை ஒன்றிணைப்பதற்கும் முன்னேற்றுவதற்கும் இந்திய இரயில்வே எவ்வாறு உதவியது என்பதை எடுத்துக் காட்டுவதன் மூலம் தேசிய ரயில் அருங்காட்சியகம் ஆண்டுதோறும் சுமார் 05 லட்சம் பார்வையாளர்களின் அனுபவத்தை மேம்படுத்துகிறது.
தில்லியின் சிறந்த பொது மற்றும் தனியார் அருங்காட்சியகங்கள் மற்றும் கேலரிகளுக்கு இணையாக தேசிய ரயில் அருங்காட்சியகத்தை கொண்டு வரும் வகையில் காத்திருப்பு நேரத்தை குறைப்பது உள்ளிட பிற நன்மைகளை வழங்கும் நோக்கில் இந்த இணையதள பயணச்சீட்டு முறை அறிமுகப்படுத்தப்படுகிறது.
இந்த அருங்காட்சியகம் செவ்வாய் முதல் ஞாயிறு வரை  திறந்திருக்கும். பார்வையாளர்கள் www.nrmindia.org என்ற இணையதளம் வாயிலாக பயணச்சீட்டை பெற முன்பதிவு செய்து கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817811
பிரதமர் அலுவலகம்
ஆந்திரப்பிரதேசத்தின் பீமாவரத்தில் அல்லூரி சீதாராம ராஜுவின் 125-வது பிறந்தநாள் கொண்டாட்டங்களில் பிரதமரின் உரை
ஆந்திரப்பிரதேச ஆளுநர் திரு பிஸ்வபூஷன் ஹரிசந்தன் அவர்களே, முதல்வர் திரு ஜகன் மோகன் ரெட்டி அவர்களே, எனது அமைச்சரவை சகாக்களே, இந்த வரலாற்றுச் சிறப்புமிக்க மேடையில் அமர்ந்துள்ள பிரமுகர்களே, ஆந்திரப்பிரதேசத்தின் சகோதர, சகோதரிகளே!
இன்று, நாடு ஒருபுறம் 75-வது சுதந்திர ஆண்டைக் கொண்டாடி வரும் அதே வேளையில், மறுபுறம் அல்லூரி சீதாராம ராஜு அவர்களின் 125-வது பிறந்தநாள் விழாவையும் கொண்டாடி வருகிறது. அதேபோல நாட்டு விடுதலைக்கு வித்திட்ட ராம்ப்பா கிளர்ச்சியின் நூறாவது ஆண்டாகவும் இது அமைகிறது. அல்லூரி சீதாராம ராஜுவின் 125-வது பிறந்தநாளும், ராம்ப்பா கிளர்ச்சியின் நூற்றாண்டும் ஆண்டு முழுவதும் கொண்டாடப்படும். ‘விடுதலையின் அமிர்த மகோத்சவத்தின்' போது சுதந்திரப் போராட்டத்தின் வரலாறு பற்றி நாட்டு மக்கள் தெரிந்து கொள்ள வேண்டும் என்ற உறுதிமொழியை நாம் ஏற்றிருக்கிறோம். இன்றைய நிகழ்ச்சி அதன் பிரதிபலிப்பு.
நண்பர்களே,
விடுதலைப் போராட்டம் என்பது சில ஆண்டுகளின், சில பகுதிகளின் அல்லது சில மக்களின் வரலாறு மட்டுமல்ல. அது இந்தியாவின் ஒவ்வொரு மூலை முடுக்கிலிருந்தும் எழும் விட்டுக்கொடுத்தல், விடாமுயற்சி மற்றும் தியாகங்களின் வரலாறு. நம் நாட்டின் ஆற்றல்மிக்க பன்முகத்தன்மை, கலாச்சார சக்தி மற்றும் ஒற்றுமையின் சின்னமாக சுதந்திரப் போராட்ட வரலாறு அமைகிறது. அல்லூரி சீதாராம ராஜு, இந்திய கலாச்சாரம் மற்றும் பழங்குடி மக்களின் அடையாளம், இந்தியாவின் வீரம், கொள்கைகள் மற்றும் மாண்புகளை உருவகப்படுத்துகிறார். ஆயிரம் ஆண்டுகளாக நாட்டை ஒன்றுபடுத்தி இருக்கும் ‘ஒரே பாரதம், உன்னத பாரதம்’ என்ற கோட்பாட்டின் சின்னமாக சீதாராம ராஜு விளங்குகிறார்.
புதிய இந்தியாவின் கனவுகளை நனவாக்க இளைஞர்கள் முன்வருவதற்கு இதுவே சிறந்த தருணம். தற்போது நாட்டில் புதிய வாய்ப்புகள் இருப்பதோடு, புதிய பரிணாமங்களும் உருவாகி வருகின்றன. விடுதலையின் ‘அமிர்த காலத்தில்’, சுதந்திரப் போராட்ட வீரர்களின் கனவுகளை நனவாக்குவது 130 கோடி இந்தியர்களின் கடமையாகும். புதிய இந்தியா என்பது ஏழைகள், விவசாயிகள், தொழிலாளர்கள், பிற்படுத்தப்பட்ட வகுப்பினர் மற்றும் பழங்குடியினர் அனைவருக்கும் சமமான வாய்ப்பு வழங்கப்படும் இந்தியாவாக, அவர்கள் கண்ட கனவைப் பற்றியதாக இருக்க வேண்டும். இந்த உறுதிபாட்டை நிறைவேற்றும் நோக்கத்துடன் கடந்த எட்டு ஆண்டுகளில் பல்வேறு கொள்கைகள் மேற்கொள்ளப்பட்டுள்ளன.
சுதந்திரப் போராட்டத்தில் பழங்குடி மக்களின் தனித்துவம் வாய்ந்த பங்களிப்பை ஒவ்வொருவரிடமும் எடுத்துச் செல்வதற்காக, அமிர்த மகோத்சவத்தின் போது எண்ணற்ற முயற்சிகள் மேற்கொள்ளப்பட்டு வருகின்றன. விடுதலைக்குப் பிறகு முதன் முறையாக, பழங்குடி மக்களின் பெருமையை எடுத்துரைக்கும் அருங்காட்சியகங்கள் அமைக்கப்படுக்கின்றன. ஆந்திரப்பிரதேசத்தின் லம்பாசிங்கியில் “அல்லூரி சீதாராம ராஜு நினைவு பழங்குடியின விடுதலைப் போராட்ட வீரர்கள் அருங்காட்சியகம்” அமைக்கப்படவுள்ளது.
திறன் இந்தியா இயக்கத்தின் வாயிலாக பழங்குடியின கலைத்திறன்கள் தற்போது புதிய அடையாளத்தைப் பெற்று வருகின்றன. “உள்ளூர் பொருட்களுக்கு குரல் கொடுப்போம்” என்ற முழக்கம், பழங்குடியினரின் கலைத்திறன்களை வருவாய் ஆதாரமாக மாற்றி வருகிறது.
சுதந்திரப் போராட்ட வீரர்களை நாங்கள் ஒருபோதும் மறக்க மாட்டோம் என்பதை இன்றைய நிகழ்ச்சியில் கடலென திரண்டுள்ள மக்கள் மற்றும் அவர்களிடையே காணப்படும் உற்சாகம் எடுத்துரைக்கிறது. உங்கள் அனைவருக்கும் மீண்டும் மனமார்ந்த நன்றியைத் தெரிவித்துக் கொள்கிறேன்.
வந்தே மாதரம்!
நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 177.50 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,02,601 கொவிட் சிகிச்சை பெறுபவர்கள் 0.24%ஆக உள்ளனர்.
குணமடைந்தோர் விகிதம் தற்போது 98.56%சதவீதம்
கடந்த 24 மணி நேரத்தில் 16,765 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,23,07,686 என அதிகரித்துள்ளது.
கடந்த 24 மணி நேரத்தில் 8,013 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.11 சதவீதம் ஆகும்
வாராந்திர பாதிப்பு விகிதம் 1.17 சதவீதம் ஆகும்
இதுவரை மொத்தம் 76.74 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,23,828 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801674
(Visitor Counter : 100
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 146-வது நாள்: 24.58 கோடி டோஸ்கள் இது வரை வழங்கப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 24.58 கோடிக்கும்  அதிகமான தடுப்பூசிகளை நாடு இது வரை செலுத்தி உள்ளது.
18-44 வயது பிரிவில் 18,64,234 பயனாளிகள் தங்களது முதல் டோஸ் தடுப்பூசியையும், 77,136 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 3,58,49,328 பேர் முதல் டோசையும், 4,84,740 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
பிகார், தில்லி, குஜராத், ஹரியானா, கர்நாடகா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 2007665 பேர் முதல் டோஸ் தடுப்பூசியையும், 5265 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 50340 பேர் முதல் டோஸ் தடுப்பூசியை இது வரை செலுத்திக் கொண்டுள்ளனர்.
தடுப்பு மருந்து வழங்கல் நடவடிக்கையின் 146-வது நாளில் , 30,32,675 டோஸ்கள் வழங்கப்பட்டன. இன்றிரவு 7 மணி அளவில் வெளியான தற்காலிக அறிக்கையின் படி, 27,33,087 பேருக்கு முதல் டோசும், 2,99,588 நபர்களுக்கு இரண்டாவது டோசும் வழங்கப்பட்டன. இறுதி அறிக்கைகள் இன்றிரவு நிறைவு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726063
-------
(Visitor Counter : 153